હાલમાં કેરળમાં કુદરતનો કહેર વર્તાઈ રહ્યો છે. અહીં પૂર અને વરસાદથી લોકોનું જીવન પ્રભાવિત થયું છે. અલગ અલગ બિલ્ડીંગો પર ફસાયેલા હજારો લોકોને શનિવારે સુરક્ષિત સ્થળે પહોંચાડવામાં આવ્યા, જેમાં મોટી સંખ્યામાં વૃદ્ધ, મહિલાઓ અને બાળકોને એરલિફ્ટ કરવામાં આવ્યા છે. અત્યારસુધીમાં માર્યા ગયેલા લોકોની સંખ્યા વધીને 357 થઇ ચુકી છે. એકલા શનિવારે જ 33 લોકો માર્યા ગયા છે. કેટલીક જગ્યાઓ પર હજુ પણ વરસાદ પડી રહ્યો છે. કેન્દ્ર સરકાર અને બીજી એજેન્સીઓ પણ સક્રિય બની ચુકી છે. અત્યારસુધીમાં રાજ્યને કુલ 21,000 કરોડ રૂપિયાનું નુકશાન થઇ ચૂક્યું છે.